钦定古今图书集成/理学汇编/学行典/第105卷 > 王阳明集 > 《答欧阳崇》
## 钦定古今图书集成/理学汇编/学行典/第105卷 > 王阳明集 > 《答欧阳崇》

来书云：“‘师云：《系》言何思何虑’，是言所思所虑只是天理，更无别思别虑耳，非谓无思无虑也。心之本体即是天理，有何可思虑得？学者用功虽千思万虑，只是要复他本体，不是以私意去安排思索出来。若安排思索，便是自私用智矣。学之弊，大率非沈空守寂，则安排思索得。辛壬之岁，著前一病，近又著后一病。但思索亦是良知发用，其与思意安排者何所取别？恐认贼作子，惑而不知也。”

“思曰睿，睿作圣心之官则思”，思则得之，思其可少乎？
沈空守寂与安排思索，正是自私用智，其为丧失良
知一也。良知是天理之昭明灵觉处，故良知即是天
理，思是良知之发用。若是良知发用之思，则所思莫
非天理矣。良知发用之思，自然明白简易，良知亦自
能知得。若是私意安排之思，自是纷纭劳扰，良知亦
自会分别得。盖思之是非邪正，良知无有不自知者。
所以认贼作子，正为致知之学。不明不知，在良知上
体认之耳。